

REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADONAČELNIK

KLASA: 810-01/21-01/08

URBROJ: 2186/12-02/03-21-1

Ivanec, 19. veljače 2021. godine

Na temelju članka 7. Pravilnika o smjernicama za izradu procjene rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16), Smjernica za izradu Procjene rizika od velikih nesreća na području Varaždinske županije („Službeni vjesnik Varaždinske županije“, broj 73/16), gradonačelnik Grada Ivanca donosi

**O D L U K U**

**o postupku izrade Procjene rizika od velikih nesreća za Grad Ivanec i osnivanju Radne skupine za izradu Procjene rizika od velikih nesreća za Grad Ivanec**

**Članak 1.**

Ovom Odlukom uređuje se postupak izrade Procjene rizika od velikih nesreća za Grad Ivanec, osniva Radna skupina za izradu Procjene rizika od velikih nesreća za Grad Ivanec te određuju koordinatori, nositelji i izvršitelji izrade Procjene rizika.

Procjena rizika od velikih nesreća za Grad Ivanec izrađuje se sukladno Smjernicama za izradu Procjene rizika od velikih nesreća na području Varaždinske županije.

Postupak izrade procjene rizika obuhvaća primjenu metodologije za izradu Procjene rizika, korištenje uputa za izradu svakog pojedinog scenarija, izradu matrica i karata rizika i prijetnji, analizu sustava civilne zaštite te vrednovanje rizika.

**Članak 2.**

Ovom Odlukom određuju se koordinator, nositelji te izvršitelji za svaki pojedini rizik.

Koordinator organizira i koordinira izradu svakog pojedinog rizika koji će se obrađivati u Procjeni rizika od velikih nesreća za Grad Ivanec.

Nositelj/i izrade procjene rizika dužni su surađivati s koordinatorom te u okviru svoje nadležnosti doprinositi razradi scenarija. Nositelji predloženi u Prilogu 1. Odluke su promjenjivi na način da koordinator sukladno potrebama tijekom izrade scenarija, može odrediti druge nositelje, pored imenovanih i uključivati nove nositelje.

Izvršitelj/i izrade Procjene rizika dužni su surađivati s koordinatorom i nositeljima te u okviru svoje nadležnosti doprinositi razradi scenarija. Izvršitelji predloženi u Prilogu 1. Odluke su promjenjivi na način da koordinator, sukladno potrebama tijekom izrade scenarija mogu odrediti druge izvršitelje, pored imenovanih i uključivati nove izvršitelje.

Popis koordinatora, nositelja i izvršitelja nalazi se u Prilogu 1. koji je sastavni dio ove Odluke.

**Članak 3.**

Osniva se Radna skupina za izradu Procjene rizika od velikih nesreća za Grad Ivanec. Članovi radne skupine su: načelnik Stožera civilne zaštite kao koordinator, predstavnici Grada Ivanca i pravnih osoba iz javnog sektora kao nositelji i izvršitelji.

Za potrebe izrade Procjene rizika ugovorom je angažiran ovlaštenik za prvu grupu stručnih poslova u području planiranja civilne zaštite, u svojstvu konzultanta.

**Članak 4.**

Obaveze koordinatora:

- Izrada scenarija za određene rizike,

- Odgovornost za sadržaj i podatke korištene za analizu rizika,

- Odgovornost za razradu rizika navedenih u Prilogu 1.ove Odluke,

- Koordinacija sa svim nadležnim tijelima državne uprave i pravnim osobama u svrhu prikupljanja podataka važnih za Procjenu.

**Članak 5.**

Obaveze nositelja:

- Sudjelovanje u izradi scenarija za određene rizike,

- Odgovorni su za vjerodostojnost podataka iz svoje nadležnosti,

- Sudjelovanje u analizi i vrednovanju onog rizika za koji su prema Prilogu 1.ove Odluke utvrđeni nositeljem,

- Kontaktiraju s nadležnim tijelima državne uprave i pravnim osobama u svrhu prikupljanja podataka za analiziranje i vrednovanje rizika,

- Redovito obavještavaju koordinatora o tijeku prikupljanja podataka,

- Dostavljanju koordinatoru sve potrebne podatke i surađuju na izradi Procjene rizika.

**Članak 6.**

Obaveze izvršitelja:

- Prikupljaju podatke za analizu i vrednovanje rizika,

- Sudjeluju u izradi scenarija za pojedini rizik,

- U Nacrtu prijedloga procjene rizika od velikih nesreća za Grad Ivanec daju mišljenje na: analizu sustava civilne zaštite, vrednovanje rizika, matrice i karte prijetnji i karte rizika.

**Članak 7.**

Nositelj i glavni koordinator izrade Procjene rizika od velikih nesreća za Grad Ivanec je gradonačelnik Grada Ivanca.

**Članak 8.**

Gradonačelnik Grada Ivanca dostavlja nacrt Procjene rizika od velike nesreće Gradskom vijeću Grada Ivanca radi donošenja.

**Članak 9.**

Ova Odluka stupa na snagu danom donošenja.

 Gradonačelnik

 Milorad Batinić

**Prilog 1. Popis rizika koji će se obrađivati u Procjeni rizika temeljem Priloga IX. Smjernica i popis sudionika radne skupine**

|  |  |  |  |  |
| --- | --- | --- | --- | --- |
| **R.B.** | **POPIS RIZIKA** | **KOORDINATOR** | **NOSITELJ/I** | **IZVRŠITELJ/I** |
| **1.** | **Potres** | Načelnik Stožera civilne zaštite Grada Ivanca | Vatrogasna zajednica Grada IvancaIVKOM d.d Ivanec | - DVD-i Vatrogasne zajednice Grada Ivanca- Gradsko društvo Crvenog križa Ivanec- Upravni odjel za urbanizam, komunalne poslove i zaštitu okoliša Grada Ivanca |
| **2.** | **Poplava izazvana izlijevanjem kopnenih vodenih tijela** | Načelnik Stožera civilne zaštite Grada Ivanca | Vatrogasna zajednica Grada IvancaIVKOM d.d Ivanec | - DVD-i Vatrogasne zajednice Grada Ivanca- Gradsko društvo Crvenog križa Ivanec- Upravni odjel za urbanizam, komunalne poslove i zaštitu okoliša Grada Ivanca |
| **3.** | **Epidemije i pandemije** | Načelnik Stožera civilne zaštite Grada Ivanca | Dom zdravlja Varaždinske županije | - Gradsko društvo Crvenog križa Ivanec- Policijska postaja Ivanec |
| **4.** | **Ekstremne temperature** | Načelnik Stožera civilne zaštite Grada Ivanca | Dom zdravlja Varaždinske županijeVatrogasna zajednica Grada Ivanca | - Gradsko društvo Crvenog križa Ivanec- DVD-i Vatrogasne zajednice Grada Ivanca |
| **5.** | **Industrijske nesreće** | Načelnik Stožera civilne zaštite Grada Ivanca | Dom zdravlja Varaždinske županijeVatrogasna zajednica Grada Ivanca | - DVD-i Vatrogasne zajednice Grada Ivanca- Gradsko društvo Crvenog križa Ivanec- IVKOM d.d. Ivanec  |
| **6.** | **Klizišta** | Načelnik Stožera civilne zaštite Grada Ivanca | Vatrogasna zajednica Grada IvancaIVKOM d.d Ivanec | - IVKOM d.d. Ivanec- DVD-i Vatrogasne zajednice Grada Ivanca- Upravni odjel za urbanizam, komunalne poslove i zaštitu okoliša Grada Ivanca |
| **Konzultant:** Ustanova za obrazovanje odraslih Defensor, Zagrebačka 71, 42 000 Varaždin. |